CELEX: 52013PC0497
Language: bg
Date: 2013-07-10
Title: Предложение за РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА относно участието на Европейския съюз в Европейската програма за научни изследвания и иновации в областта на метрологията, осъществявана съвместно от няколко държави членки

|
			
		
		
		52013PC0497
		
			Предложение за РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА относно участието на Европейския съюз в Европейската програма за научни изследвания и иновации в областта на метрологията, осъществявана съвместно от няколко държави членки /* COM/2013/0497 final - 2013/0242 (COD) */
			
				
		
		
			
			   	ОБЯСНИТЕЛЕН МЕМОРАНДУМ
1.           КОНТЕКСТ НА ПРЕДЛОЖЕНИЕТО
1.1         Цели на предложението
Настоящото предложение се отнася до участието
на Европейския съюз в осъществяваната от няколко държави членки Европейска
програма за научни изследвания и иновации в областта на метрологията (ЕПНИИМ).
В съответствие със стратегията „Европа 2020“,
водещата инициатива „Съюз за иновации“, европейското научноизследователско
пространство и „Хоризонт 2020“ основната цел на тази инициатива е да отговори
на предизвикателствата пред европейската система за научни изследвания в
областта на метрологията и да увеличи в най-голяма степен ползите за Европа от
подобрените решения в областта на измерванията. Основните цели на ЕПНИИМ са:
·       
да се предоставят интегрирани и съобразени с целта
метрологични решения в подкрепа на иновациите и конкурентоспособността на
промишлеността, както и измервателни технологии, насочени към преодоляване на
обществените предизвикателства, например в областта на здравеопазването,
околната среда и енергетиката, в това число подкрепа за разработването и
изпълнението на политиките;
·       
да се създаде европейска система за научни
изследвания в областта на метрологията с критична маса и активна ангажираност
на регионално, национално, европейско и международно равнище.
1.2         Мотиви за предложението
Науката за измерванията — метрологията, има
ключово значение в съвременното високотехнологично общество и засяга всички
аспекти на ежедневието ни. За насърчаването на иновациите и икономическия
растеж в рамките на днешната основана на знанието икономика са необходими все
повече точни и надеждни измервания. Това, което не може да бъде измерено, не
може да бъде разбрано правилно, нито да се контролира, произвежда или обработва
по надежден начин. Следователно напредъкът в метрологията ни позволява да
разбираме и моделираме по-добре заобикалящия ни свят.
Надеждните и проследими измервания позволяват
на широката научна общност да разработва по-добри инструменти и да развива
по-адекватно научните постижения. Те отварят нови хоризонти пред промишлеността,
а оттам — възможности за новаторство. От особено значение е ролята на
измерванията като основа и фактор за по-доброто разбиране и единомислие по
отношение на глобалните предизвикателства в областта на енергетиката,
здравеопазването и изменението на климата.
Правителствата на всички напреднали в
технологично отношение държави поддържат метрологична инфраструктура заради
ползите от нея и заради значимостта ѝ като обществено благо, оправдаващо
публичната намеса. Водещите икономически сили в света увеличават инвестициите
си в метрологичните изследвания и свързаната с тях инфраструктура. Като се има
предвид равнището на инвестициите в областта на метрологията и тяхната роля в
насърчаването на високите научни постижения и конкурентоспособността на промишлеността,
отделните държави членки или сформираните от тях обединения не могат да се
справят с конкуренцията в световен мащаб.
Прилаганата в момента Европейска
научноизследователска програма по метрология (ЕНПМ) представлява съвместна
инициатива[1],
осъществявана от 22 национални института по метрология. Тя се основава на
член 185 от Договора за функционирането на Европейския съюз (ДФЕС), който
дава възможност за координиране на националните научноизследователски програми
при осъществяването на многогодишната рамкова програма. Значението на тази
инициатива е отчетено в междинната оценка. Основното постижение на ЕНПМ е
високата степен на интеграция чрез съвместно планиране на 50 % от целевото
национално финансиране за научни изследвания в областта на метрологията в
Европа. По този начин бе намалена степента на разпокъсаност, бе избегнато
дублирането на усилия и бе подпомогнато натрупването на критична маса чрез
концентриране на ресурси в ключови области чрез тясно сътрудничество с водещи
изследователи. Проектите по ЕНПМ осигуряват на Европа метрологични решения на
основните обществени предизвикателства и общоевропейско участие в определянето
на съответните стандарти и разпоредби.
Въпреки постигнатия значителен напредък в
рамките на ЕНПМ вече е очевидно, че за да се повиши въздействието на научните
изследвания в областта на метрологията върху растежа и постигането на
социално-икономическите приоритети, системата трябва да се справи с някои
предизвикателства.
Програмата наследник на ЕНПМ — ЕПНИИМ, ще
подпомогне изпълнението на редица водещи инициативи по стратегията „Европа
2020“, имащи отношение към научните изследвания в областта на метрологията,
като например „Съюз за иновации“, „Програма в областта на цифровите технологии
за Европа“, „Европа за ефективно използване на ресурсите“ и „Индустриална
политика за ерата на глобализацията“. Такава подкрепа може да се предостави
например чрез разработване на новаторски решения за управлението на природните
ресурси, чрез поощряване на процеса на стандартизация, осигуряващ световни
търговски възможности за нови продукти и услуги, и чрез позволяване на
ефикасното тестване на комуникационни спътници. ЕПНИИМ ще окаже значителен
принос за постигането на целите на „Хоризонт 2020“, като осигурява подкрепа за
въпроси, засягащи непосредствено редица приоритети на „Хоризонт 2020“.
2.           РЕЗУЛТАТИ ОТ КОНСУЛТАЦИИТЕ
СЪС ЗАИНТЕРЕСОВАНИТЕ СТРАНИ И ОТ ОЦЕНКИТЕ НА ВЪЗДЕЙСТВИЕТО
2.1         Консултация относно бъдещата
европейска научноизследователска програма в областта на метрологията
Бъдещата европейска научноизследователска
програма в областта на метрологията бе предмет на широки консултации,
организирани от Комисията. В обществената консултация, проведена онлайн през
2012 г., се включиха 624 участници. Те изразиха своите становища относно
значението на научните изследвания в областта на метрологията, посочиха
проблемите пред европейската система за научни изследвания в областта на
метрологията и направиха оценка на няколко варианта на политиката. 72 % от отговорите бяха предоставени от
организации, а 28 % — от физически лица. Конкретно
за организациите най-много отговори бяха получени от научноизследователски
организации (32 %) и предприятия (16 %, от които 69 % от МСП). В хода на консултацията на преден план излязоха
някои проблеми, в това число недостатъчната степен на внедряване в промишления
сектор, липсата на сътрудничество между националните институти по метрология
(НИМ) и широката научна общност, огромната разлика в капацитета между държавите
— членки на ЕС, недостатъчната мобилност на изследователите в рамките на НИМ и
липсата на ангажираност към процеса на стандартизация в Европа.
Три години след въвеждането на ЕНПМ тя бе
подложена на междинна оценка от страна на експертна група. Докладът на Комисията бе приет през април
2012 г. В междинната оценка се отчита
значението на инициативата и се отбеляза същественият напредък в координирането
на научните изследвания. Експертната група
споделя мнението, че „ЕНПМ е добре организирана съвместна европейска
научноизследователска програма, която вече е постигнала сравнително високо
равнище на научна, управленска и финансова интеграция само две години от
началото на нейното изпълнение“ и че „ЕНПМ със сигурност е постигнала успех в
създаването на европейско научноизследователско пространство в областта на
метрологията“.
Междинната оценка бе по-критична по отношение
на липсата на напредък при осигуряването на достъп до системата за най-добрите
структури за научни постижения и за изграждане на капацитет. В нея бе предложено въвеждането на специални
инструменти за подпомагане на иновациите и за изготвяне на пътни карти,
насочени към нормативната уредба и/или стандартизацията, във всяка бъдеща
инициатива за подобряване на социално-икономическото въздействие на научните
изследвания в областта на метрологията.
Комисията също така се консултира със своите
служби посредством проведените през 2012 г. заседания на ръководната група
за оценка на въздействието, които подпомогнаха подготовката на плана и пътната
карта, насочени към изготвянето на доклада за оценка на въздействието,
по-конкретно към определянето на проблема и целесъобразността на ЕПНИИМ по
отношение на другите генерални дирекции на Европейската комисия.
2.2         Варианти на политиката
В окончателната
версия на доклада за оценка на въздействието са включени следните варианти:
При вариант 1 („липса на специално действие от
страна на ЕС“) участието на ЕС в ЕНПМ ще бъде преустановено след края на
сегашния етап на неговото финансово участие през 2013 г. В научноизследователските политики, програми или
финансиране на ЕС няма да бъде включена специална разпоредба за подпомагане на
целите на ЕНПМ. Достъпът до финансиране от
ЕС ще бъде ограничен до кандидатстване за ad hoc финансиране на проекти
по линия на „Хоризонт 2020“ за теми, обхващащи аспекти на метрологията.
При вариант 2 („запазване на обичайната
практика — ЕНПМ2“) ще се продължи с прилагането на идентична инициатива,
насочена изцяло към координиране и интегриране на фундаментални и обусловени от
предизвикателствата научни изследвания. Този
вариант ще обхваща някои покани относно теми, които са от значение за
промишления сектор.
Вариант 3 („подобрена инициатива по член 185 —
ЕПНИИМ“) ще използва успеха на ЕНПМ чрез изпълнение на по-амбициозна и
приобщаваща инициатива по член 185, която отговаря на целите на „Европа 2020“. Възможно е обхватът на програмата да бъде
разширен, като се включат специални модули за промишлени изследвания и
внедряване, за подкрепа за стандартизацията и за изграждане на капацитет. Поради промяната в обхвата името на програмата ще
се промени от „Европейска научноизследователска програма по метрология“ на
„Европейска програма за научни изследвания и иновации в областта на
метрологията“. Този вариант също така ще
подобри участието на заинтересованите страни и ще осигури прякото участие на
по-широката научноизследователска общност. Отпуснатото
от ЕС финансиране по линия на „Хоризонт 2020“ ще надхвърля това по РП7, тъй
като са необходими повече ресурси, за да се компенсира разширяването на обхвата
и увеличената продължителност на програмата. Броят
на участващите държави ще нарасне от 22 на [28].
2.3         Резултати от оценката на
въздействието
В доклада за оценка на въздействието се
съдържа категоричното заключение, че се предпочита вариант 3 поради заложените
в него възможности за ефикасно постигане на целите, ефективно изпълнение и
съгласуваност между всички критерии. Този
избор е напълно подкрепен от резултатите от обществената консултация (93 %
от отговорите определят варианта като „много подходящ“ или „уместен“). Предпочитаният вариант ще се основава на досегашните
постижения на ЕНПМ, като съществуващите дейности бъдат продължени, а от самото
начало на новата програма бъдат интегрирани допълнителни мерки по отношение на
проблемите, чието разрешаване не би било възможно в рамките на настоящата
инициатива. През февруари 2013 г.
Комитетът за оценка на въздействието прегледа и одобри доклада. В становището си той поиска подобрения на доклада
за оценка на въздействието и искането му бе взето под внимание. В сегашния си вид докладът съдържа по-добро
обяснение на конкретните проблеми, основните причини и връзката между целите и
задачите. Наред с това бе подобрено
описанието на новата програма в сравнение със сегашната инициатива, за да се
поясни по какъв начин новата програма ще подходи към разрешаването на
установените слабости.
3.           ПРАВНИ ЕЛЕМЕНТИ НА
ПРЕДЛОЖЕНИЕТО
3.1         Правно основание
Предложението за ЕПНИИМ се основава на
член 185 от ДФЕС, отнасящ се до участието на Европейския съюз в
научноизследователски програми, осъществявани съвместно от няколко държави
членки, включително до участието в структурите, създадени за изпълнението на
тези програми.
3.2         Принцип на субсидиарност
Принципът на субсидиарност се прилага
дотолкова, доколкото предложението не попада в изключителната компетентност на
Европейския съюз. Субсидиарността е гарантирана поради обстоятелството, че
предложението се основава на член 185 от ДФЕС, в който изрично се
предвижда участието на Съюза в научноизследователски програми, осъществявани от
няколко държави членки.
Самостоятелните усилия на отделните държави
членки не могат да постигнат в достатъчна степен целите на предложението, тъй
като мащабът и сложността на метрологичните потребности изискват инвестиции,
надхвърлящи основните бюджети за научноизследователска дейност на европейските
национални институти по метрология. Високите научни постижения, които са
необходими за научноизследователската и развойна дейност, насочена към
предлагане на авангардни решения в областта на метрологията, получават
международно разпространение и не могат да бъдат обединени само на национално
равнище. Без последователен европейски подход, подкрепен от необходимата
критична маса, съществува сериозна опасност от дублиране на усилията, а оттам —
от увеличаване на разходите.
Добавената стойност на публичната намеса на
равнище ЕС се състои в способността на Съюза да обединява несъгласуваните
научноизследователски програми на отделните държави членки, да подпомага
изграждането на общи наднационални стратегии за научни изследвания и
финансиране и за натрупване на критична маса от участници и инвестиции,
необходими за преодоляване на предизвикателствата пред системата за научни
изследвания в областта на метрологията, като същевременно се повишава
ефективността на публичните разходи. Очакваната подкрепа от страна на ЕС се
равнява на 50 % от общото финансиране
3.3         Принцип на пропорционалност
В член 185 от ДФЕС се посочва, че „Съюзът може
да предвиди по споразумение със заинтересованите държави членки своето участие
в научноизследователските програми и програмите за развитие, осъществявани от
няколко държави членки, включително и участие в структури, създадени за
изпълнението на тези програми“. Движещата сила на инициативата са държавите
членки.
Предложението отговаря на принципа на
пропорционалност, тъй като държавите членки ще са отговорни за разработването
на своите съвместни програми и за всички оперативни аспекти. Специалната
изпълнителна структура — EURAMET e.V., вече е доказала своята ефикасност и
ефективност в контекста на настоящата ЕНПМ. Съюзът ще предостави стимули за
по-добра координация, ще гарантира полезно взаимодействие и принос за
политиките на ЕС и приоритетите на „Хоризонт 2020“, ще наблюдава изпълнението
на програмата и ще гарантира защитата на финансовите интереси на ЕС.
3.4         Избор на инструмент
Предложената ЕПНИИМ ще се основава на
член 185 от ДФЕС. Заключенията от междинната оценка и анализът на
възможните варианти в оценката на въздействието показват, че член 185 е
най-подходящото средство за постигане на целите на ЕПНИИМ.
3.5         Дерогации от правилата за
участие
Финансовите средства, внесени в ЕПНИИМ от
участващите държави, представляват най-вече ресурси, разпределени като преки
разходи в избраните проекти чрез институционално финансиране на участващите в
проектите национални институти по метрология (НИМ) и определени институти (ОИ).
Институционалното финансиране на НИМ и ОИ обхваща дела на техните общи разходи,
които са разпределени за проектите (непреки разходи по проектите) и не се
възстановяват по линия на ЕПНИИМ. 
Вноската на ЕС за НИМ и ОИ трябва да
съответства на вноските на участващите държави, като освен посоченото
институционално финансиране се отчитат паричните вноски на участващите държави
в административните разходи (до 30 млн. евро) и делът на финансирането от
страна на Съюза, предоставено на други субекти (около 90 млн. евро).
Поради това се очаква, че вноската на ЕС за НИМ и ОИ ще е в размер на
210 млн. евро (43,75 %), а на участващите държави — 270 млн. евро
(56,25 %).
Спазването на принципа на съпоставимост ще
бъде осигурено чрез адаптиране на вноската на ЕС и определянето на по-ниски
фиксирани ставки за непреки разходи за финансиране на НИМ и ОИ от страна на ЕС
в сравнение с финансирането, определено съгласно правилата за участие в
„Хоризонт 2020“. Като се има предвид, че данните от НИМ и ОИ, участващи в проекти
на ЕНПМ въз основа на общите непреки разходи, показват, че техните непреки
допустими разходи възлизат на 140 % от преките допустими разходи по
проектите в съответствие с правилата за участие в РП7, НИМ и ОИ ще декларират
непреки допустими разходи въз основа на фиксирана ставка от 5 % от техните
преки допустими разходи. Другите правни субекти, които участват в проекта, ще
бъдат финансирани съгласно правилата за участие в „Хоризонт 2020“.
За тази цел е необходима дерогация от
член 24 за НИМ и ОИ.
В предложението са предвидени предпазни мерки,
гарантиращи, че при предоставянето на финансова подкрепа на трети страни
специалната изпълнителна структура спазва принципите за равнопоставеност и
прозрачност, и че финансовите интереси на ЕС са защитени. В него също така са
посочени подробни разпоредби в този смисъл, съдържащи се в споразумение, което
следва да бъде сключено между Съюза и специалната изпълнителна структура.
4.           ОТРАЖЕНИЕ ВЪРХУ БЮДЖЕТА
Индикативното отражение върху бюджета е
определено в законодателната финансова обосновка, представена заедно с
настоящото решение. Максималният размер на финансовото участие на Съюза в
ЕПНИИМ, включително бюджетните кредити от ЕАСТ, е в размер на 300 млн. евро по
текущи цени за периода на рамковата програма „Хоризонт 2020“. Вноските ще са по
линия на следните предизвикателства и теми[2]:
·                        
водещи позиции в областта на нанотехнологията,
авангардните материали, биотехнологията и усъвършенстваните технологии за
производство и преработка (5,2 млн. евро);
·                        
водещи позиции в информационните и комуникационните
технологии (37,5 млн. евро);
·                        
подобряване на здравето и благосъстоянието през
целия живот (60 млн. евро);
·                        
подобряване на продоволствената сигурност, развитие
на устойчиво земеделие, мореплавателски и морски изследвания и биоикономика (15
млн. евро);
·                        
извършване на прехода към надеждна, устойчива и
конкурентоспособна енергийна система (60 млн. евро);
·                        
изграждане на европейска транспортна система,
щадяща ресурсите и околната среда и осигуряваща безопасни и безпрепятствени
връзки (22,5 млн. евро);
·                        
постигане на ефективно използваща ресурсите и
устойчива към изменението на климата икономика, както и устойчиви доставки на
суровини (52,5 млн. евро).
Разпоредбите на решението, както и на
споразумението за възлагане, което предстои да бъде сключено между Комисията и
специалната изпълнителна структура, трябва да гарантират, че финансовите
интереси на Съюза са защитени.
5.           НЕЗАДЪЛЖИТЕЛНИ ЕЛЕМЕНТИ
5.1         Опростяване
Предложението ще опрости административните
процедури за публичните органи (на ЕС или държавите членки) и за частните
субекти.
ЕС ще установи преки отношения със специалната
изпълнителна структура на ЕПНИИМ, която ще отговаря за разпределянето, контрола
и докладването по отношение на финансовото участие на ЕС.
5.2         Клауза за преглед / преразглеждане
/ изтичане на срока на действие
Предложението включва клауза за
преразглеждане, предвиждаща междинен преглед не по-късно от 2018 г.
5.3         Европейско икономическо
пространство
Предложеният акт урежда въпроси, свързани с
Европейското икономическо пространство (ЕИП), поради което действието му следва
да обхване и ЕИП.
2013/0242 (COD)
Предложение за
РЕШЕНИЕ НА ЕВРОПЕЙСКИЯ ПАРЛАМЕНТ И НА
СЪВЕТА
относно участието на Европейския съюз в
Европейската програма за научни изследвания и иновации в областта на метрологията,
осъществявана съвместно от няколко държави членки
(текст от значение за ЕИП)
ЕВРОПЕЙСКИЯТ ПАРЛАМЕНТ И СЪВЕТЪТ НА
ЕВРОПЕЙСКИЯ СЪЮЗ,
като взеха предвид Договора за функционирането
на Европейския съюз, и по-специално член 185 и член 188, втора алинея
от него,
като взеха предвид предложението на
Европейската комисия,
след предаване на проекта на законодателния
акт на националните парламенти,
като взеха предвид становището на Европейския
икономически и социален комитет[3],

като действат в съответствие с обикновената
законодателна процедура,
като имат предвид, че:
(1)       В своето съобщение „Европа
2020 — Стратегия за интелигентен, устойчив и приобщаващ растеж“[4] Комисията
подчертава необходимостта от създаване на благоприятни условия за инвестиране в
знания и иновации с цел постигане на интелигентен, устойчив и приобщаващ растеж
в Съюза. Тази стратегия бе подкрепена както от Европейския парламент, така и от
Съвета.
(2)       Целта на рамковата програма
за научни изследвания и иновации (2014—2020 г.) „Хоризонт 2020“, създадена
по силата на Регламент (ЕС) №.../2013 на Европейския парламент и на Съвета от
... 2013 г.[5]
(наричана по-нататък „рамковата програма „Хоризонт 2020“), е да се постигне
по-силно въздействие върху научните изследвания и иновациите, като се подпомогне
укрепването на партньорствата в рамките на публичния сектор, включително чрез
участие на Съюза в програми, осъществявани от няколко държави членки в
съответствие с член 185 от Договора. 
(3)       С Решение № 912/2009/ЕО
на Европейския парламент и на Съвета от 16 септември 2009 г. относно
участието на Общността в Европейска научноизследователска и развойна програма
по метрология, предприета от няколко държави членки[6] Общността
реши да предостави финансово участие в Европейската научноизследователска
програма по метрология (наричана по-нататък „ЕНПМ“), което е съразмерно с
вноските на участващите държави, но не надвишава сумата от 200 млн. евро, за
срока на изпълнение на Седмата рамкова програма на Европейската общност за
научни изследвания, технологично развитие и демонстрационни дейности
(2007—2013 г.), създадена с Решение № 1982/2006/ЕО на Европейския
парламент и на Съвета от 18 декември 2006 г.[7] 
(4)       През април 2012 г.
Комисията представи пред Европейския парламент и Съвета доклад за междинната
оценка на ЕНПМ[8].
Тази оценка бе изготвена от експертна група три години след началото на
програмата. Според общото становище на експертната група ЕНПМ е добре
организирана съвместна европейска научноизследователска програма, която вече е
постигнала сравнително високо равнище на научна, управленска и финансова
интеграция. Експертната група обаче отбеляза слабото внедряване на постиженията
в промишления сектор, ограниченото разпространение на високите научни
постижения извън институтите по метрология и недостатъчната степен на
изграждане на капацитет. Също така групата изрази мнение, че с изпълнението на
ЕНПМ може да се изгради по-приобщаващо европейско научноизследователско
пространство в областта на метрологията.
(5)       Съгласно Решение .../2013/ЕС
на Съвета от … 2013 г. за създаване на специфичната програма за изпълнение
на „Хоризонт 2020“ — Рамкова програма за научни изследвания и иновации
(2014—2020 г.)[9]
може да се предостави допълнителна помощ за Европейската научноизследователска
програма по метрология.
(6)       Европейската програма за
научни изследвания и иновации в областта на метрологията (наричана по-нататък
„ЕПНИИМ“), съобразена със стратегията „Европа 2020“ и свързаните с нея водещи
инициативи, в частност „Съюз за иновации“[10], „Програма в областта на цифровите технологии
за Европа“[11],
„Европа за ефективно използване на ресурсите“[12] и „Индустриална политика за ерата на
глобализацията“[13],
ще бъде по-амбициозна и приобщаваща инициатива, изпълнявана в продължение на
десет години (2014—2024 г.) от [28] участващи държави. Като част от
подобренията в сравнение с предишната програма в ЕПНИИМ са предвидени дейности
във връзка с иновациите и промишленото внедряване, изследванията за норми и
стандарти и изграждането на капацитет. 
(7)       Участващите държави
възнамеряват да съдействат за изпълнението на ЕПНИИМ през предвидения период на
нейното изпълнение (2014—2024 г.). 
(8)       По отношение на участието на
Съюза в ЕПНИИМ следва да се определи лимит, който да е валиден за целия срок на
изпълнение на рамковата програма „Хоризонт 2020“. Съгласно този лимит вноската
на Съюза следва да е равна на вноската в ЕПНИИМ на участващите държави, за да
се постигне значителен стимулиращ ефект и по-силна интеграция на участващите
държавни програми.
(9)       В съответствие с целите на
Регламент (ЕС) №.../2013 всяка държава членка и всяка държава, асоциирана към
рамковата програма „Хоризонт 2020“, следва да има право на участие в ЕПНИИМ.
(10)     Финансовото участие на Съюза
следва да е обвързано с поемането на официални задължения от страна на
участващите държави да съдействат при осъществяването на ЕПНИИМ и с
изпълнението на тези задължения. Вноските в ЕПНИИМ на участващите държави
следва да включват вноски за административните разходи, чийто лимит е 5 %
от бюджета на ЕПНИИМ. Участващите държави следва да се ангажират при
необходимост да увеличат своите вноски в ЕПНИИМ с резервен фонд за финансиране
от 50 %, за да се гарантира, че са в състояние да финансират националните
си структури (националните институти по метрология и определените институти),
участващи в избраните проекти. 
(11)     За съвместното осъществяване
на ЕПНИИМ е необходима изпълнителна структура. Участващите държави договориха
създаването на такава изпълнителна структура за ЕНПМ и през 2007 г. учредиха
EURAMET e.V. (наричана по-нататък „EURAMET“) — европейска регионална
организация по метрология и асоциация с идеална цел съгласно германското
законодателство. Функциите и задълженията на EURAMET са свързани с по-широкото
европейско и глобално хармонизиране на метрологията. Организацията е отворена
за всички национални институти по метрология в Европа (като членове) и за
определените институти (като асоциирани членове). Членството в EURAMET не
зависи от наличието на национални програми за научни изследвания в областта на
метрологията. Тъй като в доклада за междинната оценка на ЕНПМ бе посочено, че
управленската структура на EURAMET е доказала своята ефикасност и пригодност за
изпълнението на ЕНПМ, EURAMET следва да бъде използвана и за изпълнението на
ЕПНИИМ. Следователно финансовото участие на Съюза следва да се предостави на
EURAMET. 
(12)     За да се постигнат целите на
ЕПНИИМ, EURAMET следва да предостави финансова подкрепа под формата на
безвъзмездни средства за участниците в действия, избрани на равнището на
EURAMET. Изборът следва да се извърши въз основа на покани за представяне на
предложения, отговорност за които следва да носи EURAMET. Списъкът с
класираните предложения следва да бъде задължителен по отношение на подбора на
предложенията и отпускането на финансиране от вноските на Съюза и на
участващите държави за проекти по ЕПНИИМ. 
(13)     Към финансовото участие на
Съюза следва да се прилагат принципът на добро финансово управление и правилата
за непряко управление, установени с Регламент (ЕС, Евратом) № 966/2012 на
Европейския парламент и на Съвета от 25 октомври 2012 г. относно
финансовите правила, приложими за общия бюджет на Съюза[14] и
Делегиран регламент (ЕС) № 1268/2012 на Комисията от 29 октомври
2012 г. относно правилата за прилагане на Регламент (ЕС, Евратом)
№ 966/2012[15].
(14)     С цел да се защитят финансовите
интереси на Съюза Комисията следва да има правото да ограничи, временно да
отмени или да прекрати финансовото участие на Съюза в случаите, в които ЕПНИИМ
се изпълнява неправилно, частично или със закъснение, или когато участващите
държави не изплащат своите вноски от финансирането на ЕПНИИМ или ги изплащат
частично или със закъснение. Тези права следва да се предвидят в споразумение
за възлагане, което да бъде сключено между Съюза и EURAMET. 
(15)     Участието в непреки действия,
финансирани от ЕПНИИМ, е в съответствие с Регламент (ЕС) №.../2013 на
Европейския парламент и на Съвета от ... 2013 г. за определяне на
правилата за участие и разпространение на резултатите в „Хоризонт 2020“ —
Рамкова програма за научни изследвания и иновации (2014—2020 г.)[16]. Поради
специфичните оперативни потребности на ЕПНИИМ обаче е необходимо да се
предвидят дерогации от посочения регламент в съответствие с посоченото в
член 1, параграф 3 от него [правилата за участие и разпространение на
резултатите в „Хоризонт 2020“].
(16)     Вноската на участващите
държави представлява най-вече институционално финансиране на НИМ и ОИ,
участващи в избраните проекти. В нея следва да бъдат включени и паричните
вноски към административните разходи на ЕПНИИМ. Част от вноската на Съюза
следва да бъде предоставена на субекти, различни от НИМ и ОИ, които участват в
избраните проекти. При изчисляването на вноската на Съюза за НИМ и ОИ, които
участват в проектите по ЕПНИИМ, следва да се гарантира, че тя не надвишава
вноската в ЕПНИИМ на участващите държави. Като се има предвид, че
институционалното финансиране на НИМ и ОИ от страна на участващите държави
съответства на общите разходи, разпределени за проектите по ЕПНИИМ, които
вноската на Съюза не покрива, фиксираната ставка за финансиране на допустимите
непреки разходи на НИМ и ОИ следва да бъде адаптирана съгласно ставката,
определена в Регламент (ЕС) №.../2013 [за определяне на правилата за участие и
разпространение на резултатите в „Хоризонт 2020“ — рамкова програма за научни
изследвания и иновации (2014—2020 г.)]. Тази фиксирана ставка следва да
бъде определена въз основа на общите непреки разходи, които НИМ и ОИ, участващи
в проектите по ЕНПМ, са декларирали като допустими и които са стабилни и има
основание да се приеме, че отговарят приблизително на непреките разходи, които
ще бъдат извършени от НИМ и ОИ, участващи в проектите по ЕПНИИМ. Тъй като тези
непреки разходи възлизат на 140 % от общите преки допустими разходи на НИМ
и ОИ с изключение на разходите за наемане на подизпълнители и паричните вноски,
по които не се начисляват разходи и не се използват в техните помещения,
фиксираната ставка за финансиране на непреките разходи на НИМ и ОИ следва да
бъде намалена от [20 %] съгласно Регламент (ЕС) №.../2013 на 5 %. Във
връзка с това има основание за НИМ и ОИ да се предвиди дерогация от
член 24 от посочения регламент. Другите субекти, участващи в проекти по
ЕПНИИМ, следва да бъдат финансирани в съответствие с посочения регламент. 
(17)     По време на междинната оценка
на ЕПНИИМ следва да се преразгледа целесъобразността на модела на финансиране с
оглед на принципа на съпоставимост между средствата на Съюза и на другите
участници.
(18)     Одитите на получателите на
средства от Съюза, предоставени в съответствие с настоящото решение, следва да
гарантират намаляване на административната тежест съгласно Регламент (ЕС)
№.../2013 [рамковата програма „Хоризонт 2020“]. 
(19)     Финансовите интереси на Съюза
следва да бъдат защитени чрез прилагането на пропорционални мерки през целия
цикъл на разходите, включително чрез предотвратяване, констатиране и
разследване на нередности, възстановяване на изгубени, недължимо платени или
неправилно използвани средства и, когато е целесъобразно, административни и
финансови санкции в съответствие с разпоредбите на Регламент (ЕС, Евратом)
№ 966/2012.
(20)     Комисията следва да извърши
междинна оценка, в която да се обърне специално внимание на качеството и
ефикасността на ЕПНИИМ и на постигнатия напредък по отношение на поставените
цели, както и окончателна оценка, след което да изготви доклад за тези оценки. 
(21)     При искане от страна на
Комисията EURAMET и участващите държави следва да представят цялата информация,
необходима на Комисията за изготвяне на докладите за оценка на ЕПНИИМ. 
(22)     Целта на решението е участието
на Съюза в ЕПНИИМ и по-конкретно неговата подкрепа за предоставянето на
подходящи, интегрирани и съобразени с потребностите метрологични решения, както
и създаването на европейска система за научни изследвания в областта на
метрологията с критична маса и активна ангажираност на регионално, национално,
европейско и международно равнище, които държавите членки не могат да постигнат
в достатъчна степен със самостоятелни усилия. Мащабът и сложността на
метрологичните потребности изискват инвестиции, надхвърлящи основните бюджети за
научноизследователска дейност на европейските национални институти по
метрология и техните определени институти. Високите научни постижения, които са
необходими за научноизследователската и развойна дейност, насочена към
предлагане на авангардни решения в областта на метрологията, получават
международно разпространение и не могат да бъдат обединени само на национално
равнище. Следователно, тъй като целта може да бъде постигната по-добре на
равнището на Съюза — с обединяването на усилията на отделните държави в
съгласуван европейски подход, със съчетаването на несъгласуваните национални
научноизследователски програми, с подкрепата за разработване на общи
наднационални стратегии за научни изследвания и финансиране и с натрупването на
критична маса от необходимите участници и инвестиции, Съюзът може да приеме
мерки в съответствие с принципа на субсидиарност съгласно член 5 от
Договора за Европейския съюз. В съответствие с принципа на пропорционалност,
посочен в същия член, настоящото решение не надхвърля необходимото за постигане
на горепосочените цели,
ПРИЕХА НАСТОЯЩОТО РЕШЕНИЕ:
Член 1
Участие в Европейската програма за научни изследвания и иновации в областта на
метрологията
1.           Съюзът участва в Европейската
програма за научни изследвания и иновации в областта на метрологията (наричана
по-нататък „ЕПНИИМ“), осъществявана съвместно от Белгия, България, Чешката
република, Дания, Германия, Естония, Ирландия, Гърция, Испания, Франция,
Хърватия, Италия, Унгария, Нидерландия, Австрия, Полша, Португалия, Румъния, Словения,
Словакия, Финландия, Швеция, Обединеното кралство и [Босна и Херцеговина,
Норвегия, Сърбия, Швейцария и Турция] (наричани по-нататък „участващите
държави“), в съответствие с условията, определени в настоящото решение.
2.           В ЕПНИИМ може да участва всяка
друга държава членка и всяка друга държава, асоциирана към „Хоризонт 2020“ —
рамковата програма за научни изследвания и иновации (2014—2020 г.),
създадена с Регламент (ЕС) №.../2013... (наричана по-нататък „рамковата
програма „Хоризонт 2020“), при условие че отговаря на условията, определени в
член 3, параграф 1, буква в) от настоящото решение. Държавите членки и
асоциираните държави, които отговарят на условията, определени в член 3,
параграф 1, буква в) от настоящото решение, се разглеждат като участващи
държави за целите на настоящото решение.
Член 2
Финансово участие на Съюза 
1.           Максималният размер на
финансовото участие на Съюза в ЕПНИИМ, в това число бюджетните кредити от ЕАСТ,
е 300 млн. евро. То се изплаща от бюджетните кредити на общия бюджет на
Съюза, отпуснати за съответните части на специфичната програма — рамковата
програма за изпълнение на „Хоризонт 2020“, създадена с Решение .../2013/ЕС в
съответствие с член 58, параграф 1, буква в), подточка vi) и членове 60 и
61 от Регламент (ЕС, Евратом) № 966/2012.
2.           Без да се надвишава
максималната сума, посочена в параграф 1, вноската на Съюза се равнява на
вноските в ЕПНИИМ на участващите държави, като се изключат вноските на тези
държави за административни разходи, надхвърлящи 5 % от бюджета на ЕПНИИМ.
3.           Вноската на Съюза не се
използва за покриване на административните разходи на ЕПНИИМ.
Член 3
Условия във връзка с финансовото участие на Съюза
1.           Финансовото
участие на Съюза зависи от следните условия:
а)      участващите държави да докажат, че ЕПНИИМ
е създадена съгласно приложения I и II;
б)      участващите държави или определените от
тях национални институти по метрология (НИМ) да определят EURAMET e.V.
(наричана по-нататък „EURAMET“) като структурата, отговорна както за
изпълнението на ЕПНИИМ, така и за получаването, разпределянето и контрола на
финансовото участие на Съюза;
в)      всяка от участващите държави да се
ангажира да участва във финансирането на ЕПНИИМ и да създаде резервен фонд за
финансиране, възлизащ на 50 % от размера на поетото задължение; 
г)       EURAMET да демонстрира способността си
да изпълнява ЕПНИИМ, в това число да получава, разпределя и контролира
финансовото участие на Съюза в рамките на непрякото управление на бюджета на
Съюза в съответствие с членове 58, 60 и 61 от Регламент (ЕС, Евратом)
№ 966/2012;
д)      да се създаде модел за управление на
ЕПНИИМ в съответствие с приложение III.
2.           По време на изпълнението на
ЕПНИИМ участието на Съюза зависи също от следните условия: 
а)      EURAMET да изпълнява целите на ЕПНИИМ,
определени в приложение I, и дейностите, определени в приложение II,
в съответствие с правилата за участие и разпространение на резултатите,
посочени в член 5;
б)      да се поддържа подходящ и ефикасен модел
на управление в съответствие с приложение III;
в)      EURAMET да спазва изискванията за
докладване, установени в член 60, параграф 5 от Регламент (ЕС, Евратом)
№ 966/2012;
г)       да се изпълняват задълженията, посочени
в параграф 1, буква в).
Член 4
Вноски на участващите държави 
Вноските на участващите държави се състоят от:
а)           вноски чрез институционално
финансиране на НИМ и определените институти (ОИ), участващи в проекти по
ЕПНИИМ; 
б)           финансови вноски за
административните разходи на ЕПНИИМ. 
Член 5
Правила за участие и разпространение на резултатите
1.           За целите на Регламент (ЕС) №
.... [правилата за участие и разпространение на резултатите в „Хоризонт 2020“]
EURAMET се счита за финансиращ орган и осигурява финансова подкрепа за непреки
действия в съответствие с приложение II към настоящото решение. 
2.           Чрез дерогация от
член 24, параграф 1 от Регламент (ЕС) № ..... [правилата за участие и
разпространение на резултатите в „Хоризонт 2020“] непреките допустими разходи
на НИМ и ОИ, участващи във финансирани по линия на ЕПНИИМ проекти, се определят
чрез прилагане на фиксирана ставка от [5 %] от техните общи допустими
преки разходи с изключение на допустимите преки разходи за договори за
подизпълнение и на разходите за ресурси, предоставени от трети страни, които не
се използват в помещенията на бенефициера, както и на финансовата подкрепа за
трети страни. 
3.           В междинната оценка на
ЕПНИИМ, посочена в член 12, се включва оценка на общите непреки разходи на
НИМ и ОИ, участващи в проекти по ЕПНИИМ, и на съответното институционално
финансиране. 
4.           Въз основа на тази оценка и
за целите на член 2, параграф 2 EURAMET може да намали фиксираната ставка,
посочена в параграф 2.
5.           Ако горното не е достатъчно,
EURAMET може, чрез дерогация от член 22, параграф 3 от Регламент (ЕС) №
... [правилата за участие и разпространение на резултатите в „Хоризонт 2020“], да
приложи по-ниска ставка на възстановяване на допустимите разходи на НИМ и ОИ,
участващи в проекти, финансирани по линия на ЕПНИИМ.
Член 6
Изпълнение на ЕПНИИМ 
1.           ЕПНИИМ се изпълнява въз
основа на годишни работни планове.
2.           EURAMET предоставя финансова
подкрепа най-вече под формата на безвъзмездни средства за участниците след
покани за представяне на предложения.
Преди определянето на темите за всяка покана за
представяне на предложения EURAMET приканва заинтересованите физически лица или
организации от научноизследователската общност в областта на метрологията и
потребителите да предложат потенциални теми за научни изследвания. 
Член 7
Споразумения между Съюза и EURAMET 
1.           При наличие на положителна
предварителна оценка от страна на EURAMET в съответствие с член 61,
параграф 1 от Регламент (ЕС, Евратом) № 966/2012 Комисията, от името на
Съюза, сключва с EURAMET споразумение за възлагане и годишни споразумения за
прехвърляне на средства.
2.           Споразумението за възлагане,
посочено в параграф 1, се сключва в съответствие с член 58, параграф 3 и
членове 60 и 61 от Регламент (ЕС, Евратом) № 966/2012, както и съгласно
член 40 от Делегиран регламент (ЕС) № 1268/2012. В него също
така се определят:
а)      изискванията за приноса на EURAMET по
отношение на показателите за изпълнение, посочени в приложение II към
Решение (ЕС) № ... [специфичната програма за изпълнение на рамковата програма
„Хоризонт 2020“];
б)      изискванията за участието на EURAMET в
контрола, посочен в приложение III към Решение (ЕС) № ... [специфичната програма
за изпълнение на рамковата програма „Хоризонт 2020“]; 
в)      специфичните показатели за изпълнението,
свързани с функционирането на EURAMET;
г)       изискванията за EURAMET по отношение на
предоставянето на информация за административните разходи и на подробни данни
за изпълнението на ЕПНИИМ;
д)      договореностите относно предоставянето на
необходимите данни, за да се гарантира, че Комисията е в състояние да изпълни
своите задължения за разпространение на резултатите и за докладване.
Член 8
Прекратяване, ограничаване или временна отмяна на финансовото участие на Съюза
Ако ЕПНИИМ не се изпълнява или се изпълнява
неправилно, частично или със закъснение, Комисията може да прекрати, да
ограничи пропорционално или временно да отмени финансовото участие на Съюза в
съответствие с реалното изпълнение на ЕПНИИМ.
Ако участващите държави не изплащат своите
вноски за финансирането на ЕПНИИМ или ги изплащат частично или със закъснение,
Комисията може да прекрати, да ограничи пропорционално или временно да отмени
финансовото участие на Съюза в съответствие с размера на финансирането, което
участващите държави са отпуснали за изпълнението на ЕПНИИМ. 
Член 9
Последващи одити 
1.           Последващите одити на
разходите за непреки действия се извършват от EURAMET в съответствие с
член 23 от Регламент (ЕС) № ... [рамковата програма „Хоризонт 2020“]. 
2.           Комисията може да реши сама
да извършва одитите, посочени в параграф 1.
Член 10
Защита на финансовите интереси на Съюза
1.           Комисията предприема
необходимите мерки, за да гарантира, че когато се изпълняват действия,
финансирани по настоящото решение, финансовите интереси на Съюза са защитени
посредством прилагането на превантивни мерки срещу измама, корупция и всяка
друга форма на незаконна дейност чрез ефективни проверки, при установени
нередности — чрез възстановяване на неоснователно платени суми, а при
необходимост — чрез ефективни, пропорционални и възпиращи административни и
финансови санкции. 
2.           EURAMET предоставя на
служителите на Комисията и на други упълномощени от нея лица, както и на
Сметната палата, достъп до своите обекти и помещения, а също и до цялата
информация, включително информацията в електронен формат, необходима за извършваните
от тях одити.
3.           Европейската служба за борба
с измамите (OLAF) може да извършва разследвания, включително проверки и
инспекции на място, в съответствие с разпоредбите и процедурите, предвидени в
Регламент (ЕО) № 1073/1999 на Европейския парламент и на Съвета[17] и
Регламент (Евратом, ЕО) № 2185/96[18] на Съвета, за да се установи дали е налице
измама, корупция или друга незаконна дейност, накърняваща финансовите интереси
на Съюза във връзка със споразумение или решение за предоставяне на
безвъзмездни средства или договор, финансиран съгласно настоящото решение.
4.           Договорите, споразуменията за
предоставяне на безвъзмездни средства и решенията за предоставяне на
безвъзмездни средства, произтичащи от прилагането на настоящото решение,
съдържат разпоредби, които изрично упълномощават Комисията, EURAMET, Сметната
палата и OLAF да извършват такива одити и разследвания съгласно съответните им
правомощия. 
5.           При изпълнението на ЕПНИИМ
участващите държави предприемат необходимите законодателни, регулаторни, административни
или други мерки за защита на финансовите интереси на Съюза и в частност за
осигуряване на пълното възстановяване на всички суми, дължими на Съюза съгласно
Регламент (ЕС, Евратом) № 966/2012 и Делегиран регламент (ЕС)
№ 1268/2012.
Член 11
Съобщаване на информация
1.           По искане на Комисията
EURAMET изпраща всяка информация, необходима за изготвяне на докладите,
посочени в член 12.
2.           Посредством EURAMET
участващите държави предоставят на Комисията всяка информация, изискана от
Европейския парламент, Съвета или Сметната палата във връзка с финансовото
управление на ЕПНИИМ.
3.           Комисията включва посочената
в параграф 2 информация в докладите, посочени в член 12.
Член 12
Оценка
1.           Срокът за провеждане на
междинната оценка на ЕПНИИМ от страна на Комисията е 31 декември 2017 г.
Комисията изготвя доклад за оценката, в който са включени заключенията от
оценката и забележките на Комисията. Най-късно до 30 юни 2018 г.
Комисията изпраща доклада на Европейския парламент и на Съвета.
2.           При приключване на участието
на Съюза в ЕПНИИМ, но не по-късно от 31 декември 2024 г., Комисията
извършва окончателна оценка на ЕПНИИМ. Тя изготвя доклад за оценката, в който
са включени резултатите от тази оценка. Комисията изпраща доклада на
Европейския парламент и на Съвета.
Член 13
Влизане в сила
Настоящото решение влиза в сила на двадесетия
ден след деня на публикуването му в Официален вестник на Европейския съюз.
Член 14
Адресати 
Адресати на
настоящото решение са държавите членки.
Съставено в Брюксел на […]
година.
За Европейския парламент                         За
Съвета
Председател                                                Председател
ПРИЛОЖЕНИЕ I
Цели на
ЕПНИИМ 
Общите цели на ЕПНИИМ са следните:
а)      да се предоставят подходящи, интегрирани
и съобразени с целта метрологични решения в подкрепа на иновациите и на
конкурентоспособността на промишлеността, както и измервателни технологии,
насочени към преодоляване на обществените предизвикателства, например в
областта на здравеопазването, околната среда и енергетиката, в това число
подкрепа за разработването и изпълнението на политиките;
б)      да се създаде интегрирана европейска
система за научни изследвания в областта на метрологията с критична маса и
активна ангажираност на регионално, национално, европейско и международно
равнище. 
ПРИЛОЖЕНИЕ
II
Непреки
действия, подпомагани от ЕПНИИМ 
1.           EПНИИМ може да подпомага
следните непреки действия в областта на съвместната научноизследователска
дейност и технологично развитие:
1.1.        научно-технически действия в
подкрепа на фундаменталните научни изследвания в областта на метрологията,
полагащи основите на всички последващи стъпки, в това число приложните научни и
развойни дейности в областта на метрологията и свързаните с метрологията
услуги;
1.2.        научни изследвания в областта
на метрологията, предоставящи решения за обществените предизвикателства, особено
в сферата на енергетиката, околната среда и здравеопазването; 
1.3.        научни изследвания, целящи
разработването на новаторски измервателни инструменти, насочени към
промишленото внедряване на метрологичните технологии за стимулиране на
иновациите в промишления сектор; 
1.4.        предварителни и съпътстващи
законодателната дейност научноизследователски и развойни дейности в областта на
метрологията за установяването на приоритетни документирани стандарти, чиято
цел е да се използва експертният опит на институтите по метрология на участващите
държави с оглед на подкрепата за изпълнението на политиката и ускореното
внедряване на иновативните продукти и услуги на пазара; 
1.5.        дейности по изграждане на
капацитет в областта на метрологията на различни технологични равнища с цел да
се постигне балансирана и интегрирана метрологична система в участващите
държави. 
2.           ЕПНИИМ може да подкрепя
бъдещи действия за разпространение и внедряване на резултатите от научните
изследвания в областта на метрологията.
ЕПНИИМ може да подкрепя други действия, които са
конкретно насочени към институтите по метрология, неразполагащи с научни
възможности или такива с ограничени възможности, като им съдейства при
използването на други европейски, национални или регионални програми за обучение
и мобилност, трансгранично сътрудничество или инвестиции в метрологична
инфраструктура. 
3.           ЕПНИИМ може да подпомага
организирането на дейности за създаване на партньорски мрежи, насочени към
популяризирането на програмата и постигането на максимално въздействие от
нейното изпълнение. 
4.           Непреките действия, посочени
в параграф 1, се изпълняват от НИМ и ОИ. Същевременно ЕПНИИМ насърчава и
подкрепя участието на други субекти. Очаква се този подход да доведе до
насочването на около 15 % от бюджета на ЕПНИИМ към посочените субекти.
ПРИЛОЖЕНИЕ III
Изпълнение
и управление на ЕПНИИМ
I           Роля на EURAMET
1.           В съответствие с член 3
EURAMET отговаря за изпълнението на ЕПНИИМ. Тя управлява финансовото участие на
Съюза в ЕПНИИМ и отговаря за подготовката и изпълнението на годишния работен
план, организирането на покани за представяне на предложения, обработката на
оценките, класирането на предложенията и всички други дейности, произтичащи от
годишния план за работа. EURAMET отговаря за управлението на безвъзмездните средства,
в това число подписването на споразумения за предоставяне на безвъзмездни
средства, приемането, разпределянето и контрола на финансовото участие на Съюза
и плащанията към участниците в ЕПНИИМ по избраните проекти.
Контролът върху финансовото участие на Съюза
обхваща всички дейности за проверки и одит, както и предварителните и/или
последващи проверки, необходими за изпълнение на задачите, възложени на EURAMET
от Комисията. Тези дейности са насочени към получаване на убедителни гаранции
за законосъобразността и редовността на съответните операции и за допустимостта
на разходите, декларирани съгласно споразуменията за предоставяне на
безвъзмездни средства.
2.           EURAMET може да възлага на
участващите държави някои административни и логистични задачи по изпълнението
на ЕПНИИМ.
II         Организационна структура на
EURAMET, участваща в изпълнението на ЕПНИИМ
1.           Органът на ЕПНИИМ, отговорен
за вземането на решенията, е Комитетът на ЕПНИИМ
Комитетът на ЕПНИИМ се състои от представители на
членовете на EURAMET от участващите държави. Тежестта на гласовете се изчислява
въз основа на поетите от държавите членки задължения по правилото за квадратния
корен.
По-конкретно комитетът взема решения относно
стратегическата програма за научни изследвания и иновации, планирането на
поканите за представяне на предложения, процедурата за преразглеждане на
оценките, подбора на проектите за финансиране съгласно списъците на класираните
предложения и наблюдението на напредъка по финансираните проекти. След
одобрение от страна на Комисията той приема годишния работен план.
На заседанията на Комитета на ЕПНИИМ Комисията е
със статут на наблюдател. Независимо от това за приемането от страна на ЕПНИИМ
на годишния работен план е необходимо предварителното съгласие на Комисията.
Комитетът на ЕПНИИМ кани Комисията на своите заседания и ѝ изпраща съответните
документи. Комисията може да участва в обсъжданията, провеждани в рамките на
Комитета на ЕПНИИМ.
2.           Комитетът на ЕПНИИМ избира
своя председател и неговия заместник. Председателят на Комитета на ЕПНИИМ е
един от двамата заместник-председатели на EURAMET. Председателят на Комитета на
ЕПНИИМ представлява EURAMET по въпросите, свързани с ЕПНИИМ. 
3.           Съветът за научни изследвания
е съставен от водещи експерти от промишления сектор, научноизследователската и
академичната общност и международните организации на заинтересованите страни.
Той предоставя независими стратегически становища по годишния работен план на
ЕПНИИМ. Членовете на Съвета за научни изследвания се назначават от общото
събрание на EURAMET.
4.           Секретариатът на EURAMET,
който ѝ предоставя обща административна подкрепа, се грижи за банковите сметки
на ЕПНИИМ.
5.           Звеното за управленска
подкрепа се създава като част от Секретариата на EURAMET и отговаря за
изпълнението и рутинното управление на ЕПНИИМ. 
ЗАКОНОДАТЕЛНА ФИНАНСОВА ОБОСНОВКА
1.           РАМКА НА
ПРЕДЛОЖЕНИЕТО/ИНИЦИАТИВАТА 
              1.1.    Наименование на предложението/инициативата 
              1.2.    Съответни
области на политиката в структурата на УД/БД
              1.3.    Естество
на предложението/инициативата 
              1.4.    Цели

              1.5.    Мотиви
за предложението/инициативата 
              1.6.    Срок
на действие и финансово отражение 
              1.7.    Предвидени
методи на управление 
2.           МЕРКИ ЗА УПРАВЛЕНИЕ
              2.1.    Правила
за мониторинг и докладване 
              2.2.    Система
за управление и контрол 
              2.3.    Мерки
за предотвратяване на измами и нередности 
3.           ОЧАКВАНО ФИНАНСОВО ОТРАЖЕНИЕ
НА ПРЕДЛОЖЕНИЕТО/ИНИЦИАТИВАТА 
              3.1.    Съответни
функции от многогодишната финансова рамка и разходни бюджетни редове 
              3.2.    Очаквано
отражение върху разходите 
              3.2.1. Обобщение на
очакваното отражение върху разходите 
              3.2.2. Очаквано отражение
върху бюджетните кредити за оперативни разходи 
              3.2.3. Очаквано отражение
върху бюджетните кредити за административни разходи
              3.2.4. Съвместимост с
настоящата многогодишна финансова рамка
              3.2.5. Участие на трети
страни във финансирането 
              3.3.    Очаквано отражение върху
приходите
ЗАКОНОДАТЕЛНА
ФИНАНСОВА ОБОСНОВКА
1.           РАМКА НА
ПРЕДЛОЖЕНИЕТО/ИНИЦИАТИВАТА
1.1.        Наименование на
предложението/инициативата
Участие
на Европейския съюз в Европейска програма за научни изследвания и иновации в
областта на метрологията (ЕПНИИМ), осъществявана съвместно от няколко държави
членки
1.2.        Съответни области на
политиката в структурата на УД/БД[19]
Научни
изследвания и иновации: рамкова програма „Хоризонт 2020“
1.3.        Естество на
предложението/инициативата
¨ Предложението/инициативата е във връзка с нова
дейност
¨ Предложението/инициативата е във връзка с нова дейност след пилотен
проект/подготвителна дейност[20]
¨ Предложението/инициативата е във връзка с продължаване на съществуваща
дейност
Х
Предложението/инициативата е във връзка с дейност, пренасочена към нова
дейност
1.4.        Цели
1.4.1.     Многогодишни стратегически
цели на Комисията, за чието изпълнение е предназначено
предложението/инициативата
Основните
цели на ЕПНИИМ са:
1)
да се предоставят интегрирани и съобразени с целта метрологични решения в
подкрепа на иновациите и на конкурентоспособността на промишлеността, както и
измервателни технологии, насочени към преодоляване на обществените
предизвикателства, например в областта на здравеопазването, околната среда и
енергетиката, в това число подкрепа за разработването и изпълнението на
политиките;
2)
да се създаде европейска система за научни изследвания в областта на
метрологията с критична маса и активна ангажираност на регионално, национално,
европейско и международно равнище.
1.4.2.     Конкретни цели и съответни
дейности във връзка с УД/БД
Основната
оперативна цел на настоящото законодателно предложение за участие на
Съюза в съвместна програма за научни изследвания, развойна дейност и иновации,
осъществявана от няколко държави членки в областта на метрологията, вече е
предвидена в рамковата програма „Хоризонт 2020“ за НИРД.
Конкретната
цел, обвързана с тази оперативна цел, е създаването и функционирането на
ЕПНИИМ, чиято основна дейност ще се състои в осъществяване на проекти за НИРД.
1.4.3.     Очаквани резултати и отражение
Да се посочи
въздействието, което предложението/инициативата следва да окаже по отношение на
бенефициерите / целевите групи.
В рамките на ЕПНИИМ ще бъдат обединени инвестиции в
областта на метрологията, предоставени от ЕС и от държавите членки, с цел да се
осигурят подходящи, интегрирани и съобразени с целта метрологични решения в
подкрепа на иновациите и на конкурентоспособността на промишлеността, както и
измервателни технологии, насочени към преодоляване на обществените
предизвикателства, например в областта на здравеопазването, околната среда и
енергетиката.
По този начин ще се подпомогне създаването на
интегрирана европейска система за научни изследвания в областта на метрологията
с критична маса и активна ангажираност на регионално, национално, европейско и
международно равнище.
1.4.4.     Показатели за резултатите и за
отражението
Да се посочат
показателите, които позволяват да се проследи изпълнението на предложението/инициативата.
Очакват
се следните резултати, които ще бъдат измервани с помощта на съответните
показатели:
Засилване на промишленото внедряване и подобряване на стандартизацията
Показатели:
а) оборот от нови или значително подобрени продукти и услуги, които могат да
бъдат приписани на научноизследователските дейности по ЕПНИИМ и нейните
предшественици [цел: 400 млн. евро]; б) дял на инициираните от промишления
сектор научни изследвания [цел: 20 %]; в) стойност на бизнес инвестициите
в проектите по ЕПНИИМ; г) дял на специалните научни изследвания за целите на
законодателната дейност [цел: 10 %]; д) привличане към ЕПНИИМ на
техническите комитети за CEN/CENELEC/ISO/IEC и еквивалентните органи за
стандартизация, които могат да извлекат преки ползи от проектите по програмата.
Изграждане на основите за последователна, устойчива и интегрирана
европейска метрологична система, която да използва пълноценно потенциала на ЕС.
Показатели:
е) дял на инвестициите в специализирана национална научноизследователска дейност
в областта на метрологията в Европа, които са координирани или повлияни от
програмата [цел: 50 %]; ж) участие в програмата на учени извън НИМ/ОИ
[цел: два пъти повече, отколкото при ЕНПМ]; з) равнище на инвестиции от
структурните фондове и други европейски, национални или регионални програми в
дейности, свързани с метрологията; и) водещи позиции на Европа в международните
комитети по метрология.
Ефикасност на програмата
Показатели:
й) качество на представеното предложение, процедура за оценка и подбор; к)
срокове за предоставяне на безвъзмездни средства; л) текущи разходи за
функционирането на ЕПНИИМ [цел: ≤ 5 %].
Съществени социално-икономически предимства и принос към основните цели
на политиката
Оценката
по този показател ще бъде част от независима междинна и окончателна оценка в
допълнение към другите показатели.
1.5.        Мотиви за
предложението/инициативата
1.5.1.     Нужди, които трябва да бъдат
задоволени в краткосрочен или дългосрочен план
В
рамките на ЕПНИИМ ще бъдат съчетани ресурси на Съюза и на държавите членки, ще
се гарантира по-значимото въздействие на научните изследвания в областта на
метрологията върху растежа и решаването на социално-икономическите
предизвикателства и ще се предприемат действия за преодоляване на сегашната
разпокъсаност и на структурните слабости в европейската система за научни
изследвания и иновации в областта на метрологията.
1.5.2.     Добавена стойност от намесата
на ЕС
Добавената
стойност на публичната намеса на равнище ЕС се състои в способността на Съюза
да обединява несъгласуваните национални научноизследователски програми, да
подпомага изграждането на общи наднационални стратегии за научни изследвания и
финансиране и да натрупа критична маса от участници и инвестиции, необходима за
преодоляване на предизвикателствата, пред които е изправена системата за научни
изследвания в областта на метрологията, като същевременно се повишава
ефикасността на публичните разходи.
ЕПНИИМ
ще засили измервателните възможности със стратегическо въздействие в Европа.
Това ще бъде извършено по съгласуван и цялостен начин, с по-голяма критична
маса, и ще доведе до по-рентабилни и съвместими помежду си решения.
1.5.3.     Изводи от подобен опит в
миналото
При
междинната оценка на предходната ЕНПМ, изпълнявана в рамките на РП7, бяха
установени някои недостатъци, които бяха взети под внимание при изготвянето на
ЕПНИИМ (специализирана подкрепа за иновациите, стандартизацията, изграждането
на капацитет и осигуряването на достъп до програмата за най-добрите научни
постижения).
1.5.4.     Съгласуваност и евентуална синергия
с други подходящи актове
ЕПНИИМ
ще подпомогне изпълнението на редица водещи инициативи по стратегията „Европа
2020“, които са засегнати от научните изследвания в областта на метрологията,
включително „Съюз за иновации“, „Програма в областта на цифровите технологии за
Европа“, „Европа за ефективно използване на ресурсите“ и „Индустриална политика
за ерата на глобализацията“.
ЕПНИИМ
ще окаже значителен принос за постигането на целите на „Хоризонт 2020“, като
осигури подкрепа за въпросите, имащи пряко отношение към приоритетите на
„Хоризонт 2020“.
1.6.        Срок на действие и финансово
отражение
X Предложение/инициатива с ограничен срок на
действие
–     
Предложение/инициатива в сила от 1.1.2014 г.
до 31.12.2024 г.
–     
Финансово отражение от 2014 г. до 2020 г.
за бюджетни кредити за поети задължения и от 2014 г. до 2024 г. за
бюджетни кредити за плащания
¨ Предложение/инициатива с неограничен
срок на действие
–     
Осъществяване с период на започване на дейност от
ГГГГ до ГГГГ,
–     
последван от функциониране с пълен капацитет.
1.7.        Предвидени методи на
управление[21]
¨ Пряко централизирано управление от Комисията
Х Непряко централизирано управление чрез
делегиране на задачи по изпълнението на:
–     
¨  изпълнителни агенции
–     
¨  органи, създадени от Общностите[22]
–     
X  национални органи от публичния
сектор/организации, предоставящи обществени услуги
–     
¨  лица, натоварени с изпълнението на специфични дейности по силата на
дял V от Договора за Европейския съюз и посочени в съответния основен акт
по смисъла на член 49 от Финансовия регламент
¨ Споделено управление
с държавите членки
¨ Децентрализирано управление с трети държави
¨ Съвместно управление
с международни организации (да се уточни)
Ако е посочен повече от
един метод на управление, пояснете в частта „Забележки“.
Забележки
За управление
на инициативата участващите държави създадоха и ръководят специална
изпълнителна структура — EURAMET (наричана по-нататък „EURAMET“). Финансовото
участие на Съюза в инициативата ще бъде предоставено чрез тази структура.
2.           МЕРКИ ЗА УПРАВЛЕНИЕ
2.1.        Правила за мониторинг и
докладване
Да се посочат
честотата и условията.
След
създаването на ЕПНИИМ нейната дейност ще се следи чрез годишни доклади,
изготвяни от EURAMET.
Наред
с това най-късно до 2017 г. следва да бъде извършена междинна оценка. При
приключване на участието на Съюза в ЕПНИИМ и не по-късно от 2024 г. ще бъде
изготвена независима окончателна оценка, в която ще бъдат разгледани
постигнатите цели, резултати и въздействие.
2.2.        Система за управление и
контрол
2.2.1.     Установени рискове
1)
Възможност на специалната изпълнителна структура EURAMET да управлява бюджета
на Съюза и да защитава финансовите интереси на ЕС.
2)
Възможност на участващите държави да финансират своите вноски към програмата.
2.2.2.     Предвидени методи на контрол
Риск
1: вж. глава 2.3.
Риск
2: средствата на ЕС могат да бъдат предоставени само при наличие на данни за
поети от държавите членки финансови задължения както на равнището на годишното
споразумение за финансиране, така и на равнището на плащанията към националните
участници в проектите. Като допълнителна предпазна мярка се предвижда, че
финансирането от ЕС не може да превишава 50 % от общото публично
финансиране, предоставено за програмата, както и че средствата от ЕС не могат
да покриват административните разходи.
2.2.3.     Разходи за контрола и ползи от
него и вероятен процент на нарушенията
Системата
за контрол върху изпълнението на програмата ще бъде създадена така, че да
осигури убедителни гаранции за постигането на подходящо управление на
рисковете, свързани с ефикасността и ефективността на нейното функциониране,
както и за законосъобразността и редовността на съответните операции, като се
отчита специалният характер на ЕПНИИМ като партньорство в рамките на публичния
сектор. Системата за контрол трябва да постигне баланс между доверието и контрола,
като се вземат предвид административните и другите разходи за проверки на
всички равнища (най-вече за участниците), така че тя да допринесе в най-голяма
степен за постигане на целите на рамковата програма „Хоризонт 2020“.
2.3.        Мерки за предотвратяване на
измами и нередности
Да се посочат
съществуващите или планираните мерки за превенция и защита.
В
член 3 от решението за създаване на ЕПНИИМ се посочва, че финансовото
участие на Съюза зависи от това дали EURAMET спазва изискванията за докладване
по член 60, параграф 5 от Регламент (ЕС, Евратом) № 966/2012.
Съгласно член 8 Комисията може да прекрати, да ограничи или временно да
отмени своето финансово участие. 
В
споразумението за възлагане, което предстои да бъде сключено между Комисията и
EURAMET в съответствие с член 61 от Регламент (ЕС, Евратом)
№ 966/2012, ще се съдържа разпоредба, според която Комисията ще упражнява
надзор върху дейностите на EURAMET, по-специално чрез провеждането на одити.
3.           ОЧАКВАНО ФИНАНСОВО ОТРАЖЕНИЕ
НА ПРЕДЛОЖЕНИЕТО/ИНИЦИАТИВАТА
3.1.        Съответни функции от
многогодишната финансова рамка и разходни бюджетни редове
·      Съществуващи бюджетни редове по реда на функциите от
многогодишната финансова рамка и на бюджетните редове. ТАБЛИЦАТА ПОДЛЕЖИ НА
АКТУАЛИЗИРАНЕ СЛЕД ПОСТИГАНЕТО НА СПОРАЗУМЕНИЕ
 Функция от многогодишната финансова рамка || Бюджетен ред || Вид на разхода || Вноска 
 Номер [Наименование………………………...……] || Многогод./едногод. ([23])   || от държави от ЕАСТ[24]   || от държави кандидатки[25]   || от трети държави || по смисъла на член 18, параграф 1, буква аа) от Финансовия регламент 
 1A || 08.0204 Хоризонтални дейности по „Хоризонт 2020“ || Многогод./едногод. || ДА || ДА || ДА || ДА 
 1A || 08 02 02 01 Водещи позиции в областта на нанотехнологията, авангардните материали, биотехнологията и усъвършенстваните технологии за производство и преработка || Многогод./ едногод. || ДА || ДА || ДА || ДА 
 1A || 08 02 03 01 Подобряване на здравето и благосъстоянието през целия живот || Многогод./едногод. || ДА || ДА || ДА || ДА 
 1A || 08 02 03 02 Подобряване на продоволствената сигурност, развитие на устойчиво земеделие, мореплавателски и морски изследвания и биоикономика || Многогод./едногод. || ДА || ДА || ДА || ДА 
 1A || 08 02 03 03 Извършване на прехода към надеждна, устойчива и конкурентоспособна енергийна система || Многогод./едногод. || ДА || ДА || ДА || ДА 
 1A || 08 02 03 04 Изграждане на европейска транспортна система, щадяща ресурсите и околната среда и осигуряваща безопасни и безпрепятствени връзки || Многогод./едногод. || ДА || ДА || ДА || ДА 
 1A || 08 02 03 05 Постигане на ефективно използваща ресурсите и устойчива към изменението на климата икономика, както и устойчиви доставки на суровини || Многогод./едногод. || ДА || ДА || ДА || ДА 
 1A || 09 04 02 01 Водещи позиции в информационните и комуникационните технологии || Многогод./едногод. || ДА || ДА || ДА || ДА 
3.2.        Очаквано отражение върху
разходите
3.2.1.     Обобщение на очакваното
отражение върху разходите
млн. EUR (до 3-тия знак след десетичната запетая)
 Функция от многогодишната финансова рамка: || Номер 1A || Функция 1А — „Конкурентоспособност за растеж и заетост“ 
 ГД: „Научни изследвания и иновации“, „Съобщителни мрежи, съдържание и технологии“ ||   ||   || Година 2014 || Година 2015 || Година 2016 || Година 2017 || Година 2018 || Година 2019 || Година 2020 || Години 2021—2024 || Общо[26]   
  Бюджетни кредити за оперативни разходи ||   ||   ||   ||   ||   ||   ||   ||   ||   
 08 02 02 01 Водещи позиции в областта на нанотехнологията, авангардните материали, биотехнологията и усъвършенстваните технологии за производство и преработка || Поети задължения || (1) || 5,000 || 8,000 || 8,500 || 8,500 || 8,000 || 7,500 || 7,000 ||   || 52,500 
 Плащания || (2) ||   || 0,500 || 5,300 || 8,050 || 8,500 || 8,450 || 7,950 || 13,750 || 52,500 
 08 02 03 01 Подобряване на здравето и благосъстоянието през целия живот || Поети задължения || (1a) || 5,714 || 9,143 || 9,714 || 9,714 || 9,143 || 8,572 || 8,000 ||   || 60,000 
 Плащания || (2a) ||   || 0,571 || 6,057 || 9,200 || 9,714 || 9,658 || 9,086 || 15,714 || 60,000 
 08 02 03 02 Подобряване на продоволствената сигурност, развитие на устойчиво земеделие, мореплавателски и морски изследвания и биоикономика || Поети задължения || (1b) || 1,429 || 2,285 || 2,429 || 2,429 || 2,285 || 2,143 || 2,000 ||   || 15,000 
 Плащания || (2b) ||   || 0,143 || 1,514 || 2,300 || 2,429 || 2,414 || 2,271 || 3,929 || 15,000 
 08 02 03 03 Извършване на прехода към надеждна, устойчива и конкурентоспособна енергийна система || Поети задължения || (1c) || 5,714 || 9,144 || 9,714 || 9,714 || 9,143 || 8,571 || 8,000 ||   || 60,000 
 Плащания || (2c) ||   || 0,572 || 6,057 || 9,200 || 9,714 || 9,657 || 9,086 || 15,714 || 60,000 
 08 02 03 04 Изграждане на европейска транспортна система, щадяща ресурсите и околната среда и осигуряваща безопасни и безпрепятствени връзки || Поети задължения || (1d) || 2,143 || 3,428 || 3,643 || 3,643 || 3,429 || 3,214 || 3,000 ||   || 22,500 
 Плащания || (2d) ||   || 0,214 || 2,272 || 3,450 || 3,643 || 3,621 || 3,407 || 5,893 || 22,500 
 08 02 03 05 Постигане на ефективно използваща ресурсите и устойчива към изменението на климата икономика, както и устойчиви доставки на суровини || Поети задължения || (1e) || 5,000 || 8,000 || 8,500 || 8,500 || 8,000 || 7,500 || 7,000 ||   || 52,500 
 Плащания || (2e) ||   || 0,500 || 5,300 || 8,050 || 8,500 || 8,450 || 7,950 || 13,750 || 52,500 
 ОБЩО бюджетни кредити за ГД „Научни изследвания и иновации“ || Поети задължения || =1+1a - e || 25,000 || 40,000 || 42,500 || 42,500 || 40,000 || 37,500 || 35,000 ||   || 262,500 
 Плащания || =2+2a - e ||   || 2,500 || 26,500 || 40,250 || 42,500 || 42,250 || 39,750 || 68,750 || 262,500 
 09 04 02 01 Водещи позиции в информационните и комуникационните технологии || Поети задължения || (1f) ||   ||   || 5,000 || 5,000 || 7,500 || 10,000 || 10,000 ||   || 37,500 
 Плащания || (2f) ||   ||   ||   || 0,500 || 5,000 || 5,250 || 7,750 || 19,000 || 37,500 
 ОБЩО бюджетни кредити за ГД „Съобщителни мрежи, съдържание и технологии“ || Поети задължения || =1f ||   ||   || 5,000 || 5,000 || 7,500 || 10,000 || 10,000 ||   || 37,500 
 Плащания || =2f ||   ||   ||   || 0,500 || 5,000 || 5,250 || 7,750 || 19,000 || 37,500 
   ||   || (3) ||   ||   ||   ||   ||   ||   ||   ||   ||   
 ОБЩО бюджетни кредити за ГД „Научни изследвания и иновации“ и ГД „Съобщителни мрежи, съдържание и технологии“ || Поети задължения || =1+1a – f || 25,000 || 40,000 || 47,500 || 47,500 || 47,500 || 47,500 || 45,000 ||   || 300,000 
 Плащания || =2+2a – f ||   || 2,500 || 26,500 || 40,750 || 47,500 || 47,500 || 47,500 || 87,750 || 300,000 
  ОБЩО бюджетни кредити за оперативни разходи || Поети задължения || (4) || 25,000 || 40,000 || 47,500 || 47,500 || 47,500 || 47,500 || 45,000 ||   || 300,000 
 Плащания || (5) ||   || 2,500 || 26,500 || 40,750 || 47,500 || 47,500 || 47,500 || 87,750 || 300,000 
  ОБЩО бюджетни кредити за административни разходи, финансирани от пакета за определени програми || (6) || 0,131 || 0,134 || 0,136 || 0,139 || 0,142 || 0,145 || 0,148 ||   || 0,975 
 ОБЩО бюджетни кредити за ФУНКЦИЯ 1A от многогодишната финансова рамка || Поети задължения || =4+ 6 || 25,131 || 40,134 || 47,636 || 47,639 || 47,642 || 47,645 || 445,148 ||   || 300,975 
 Плащания || =5+ 6 || 0,131 || 2,634 || 26,636 || 40,889 || 47,642 || 47,645 || 47,648 || 87,750 || 300,975 
В таблицата е показан
годишният източник на финансиране на ЕПНИИМ. Бюджетът за ЕПНИИМ обаче ще бъде
усвоен по бюджетен ред 08.0204 — „Хоризонтални дейности по „Хоризонт 2020“.
 Функция от многогодишната финансова рамка || 1A || Функция 1А — Конкурентоспособност за растеж и заетост „Административни разходи“ 
млн. EUR (до 3-тия знак след десетичната запетая)
   ||   ||   || Година 2014 || Година 2015 || Година 2016 || Година 2017 || Година 2018 || Година 2019 || Година 2020 || ОБЩО 
 ГД: „Научни изследвания и иновации“ ||   ||   
  Човешки ресурси || 0,131 || 0,134 || 0,136 || 0,139 || 0,142 || 0,145 || 0,148 || 0,975 
  Други административни разходи ||   ||   ||   ||   ||   ||   ||   ||   
 ОБЩО ГД „Научни изследвания и иновации“ || Бюджетни кредити || 0,131 || 0,134 || 0,136 || 0,139 || 0,142 || 0,145 || 0,148 || 0,975 
 ОБЩО бюджетни кредити за ФУНКЦИЯ 1А от многогодишната финансова рамка || (Общо поети задължения = общо плащания) || 0,131 || 0,134 || 0,136 || 0,139 || 0,142 || 0,145 || 0,148 || 0,975 
млн. EUR (до 3-тия знак след десетичната запетая)
   ||   ||   || Година 2014 || Година 2015 || Година 2016 || Година 2017 || Година 2018 || Година 2019 || Година 2020 || Години 2021— 2024 || ОБЩО 
 ОБЩО бюджетни кредити за ФУНКЦИИ 1—5 от многогодишната финансова рамка || Поети задължения || 25,131 || 40,134 || 47,636 || 47,639 || 47,642 || 47,645 || 445,148 ||   || 300,975 
 Плащания || 0,131 || 2,634 || 26,636 || 40,889 || 47,642 || 47,645 || 47,648 || 87,750 || 300,975 
3.2.2.     Очаквано отражение върху
бюджетните кредити за оперативни разходи
–     
¨  Предложението/инициативата не налага използване на бюджетни кредити
за оперативни разходи
–     
X  Предложението/инициативата налага използване на
бюджетни кредити за оперативни разходи съгласно обяснението по-долу:
Бюджетни кредити за поети задължения в млн. EUR (до
3-тия знак след десетичната запетая)
 Да се посочат целите и резултатите ò ||   ||   || Година 2014 || Година 2015 || Година 2016 || Година 2017 || Година 2018 || Година 2019 || Година 2020 ||   || ОБЩО 
   ||   || 
 Вид резултат   || Среден разход за резултата || Брой резултати || Разходи || Брой резултати || Разходи || Брой резултати || Разходи || Брой резултати || Разходи || Брой резултати || Разходи || Брой резултати || Разходи || Брой резултати || Разходи || Общ брой на резултатите || Общо разходи 
 Създаване и функциониране на ЕПНИИМ ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Резултат*, * * || Проекти за НИРД ||   || 25 || 50,000 || 40 || 80,000 || 47 || 95,000 || 47 || 95,000 || 47 || 95,000 || 47 || 95,000 || 47 || 90,000 || 300 || 600,000 
 Междинен сбор за конкретна цел № 1 || 25 || 50,000 || 40 || 80,000 || 47 || 95,000 || 47 || 95,000 || 47 || 95,000 || 47 || 95,000 || 47 || 90,000 || 300 || 600,000 
 ОБЩО РАЗХОДИ || 25 || 50,000 || 40 || 80,000 || 47 || 95,000 || 47 || 95,000 || 47 || 95,000 || 47 || 95,000 || 47 || 90,000 || 300 || 600,000 
1 Вноската на ЕС в общите разходи няма да надхвърля
300 млн. евро.
(*) Административните разходи на EURAMET e.V. за
изпълнението на ЕПНИИМ с лимит от 30 млн. евро [5 %] ще бъдат покрити
от участващите държави без никакво участие на Съюза.
(**) За всеки проект по ЕПНИИМ се приема среден разход
от 2 млн. евро. Според приблизителните оценки общият програмен бюджет
в размер на 600 млн. евро следва да финансира около 300 проекта. 
3.2.3.     Очаквано отражение върху
бюджетните кредити за административни разходи
3.2.3.1.  Обобщение
–     
¨  Предложението/инициативата не налага използване на бюджетни кредити
от административен характер
–     
X  Предложението/инициативата налага използване на
бюджетни кредити за административни разходи съгласно обяснението по-долу:
млн. EUR (до 3-тия
знак след десетичната запетая)
   || Година 2014 || Година 2015 || Година 2016 || Година 2017 || Година 2018 || Година 2019 || Година 2020 || ОБЩО 
 ФУНКЦИЯ 5 от многогодишната финансова рамка ||   ||   ||   ||   ||   ||   ||   ||   
 Човешки ресурси ||   ||   ||   ||   ||   ||   ||   ||   
 Други административни разходи ||   ||   ||   ||   ||   ||   ||   ||   
 Междинен сбор за ФУНКЦИЯ 5 от многогодишната финансова рамка ||   ||   ||   ||   ||   ||   ||   ||   
 Извън ФУНКЦИЯ 5[27] от многогодишната финансова рамка   ||   ||   ||   ||   ||   ||   ||   ||   
 Човешки ресурси || 0,131 || 0,134 || 0,136 || 0,139 || 0,142 || 0,145 || 0,148 || 0,975 
 Други разходи с административен характер ||   ||   ||   ||   ||   ||   ||   ||   
 Междинен сбор извън ФУНКЦИЯ 5 от многогодишната финансова рамка || 0,131 || 0,134 || 0,136 || 0,139 || 0,142 || 0,145 || 0,148 || 0,975 
 ОБЩО || 0,131 || 0,134 || 0,136 || 0,139 || 0,142 || 0,145 || 0,148 || 0,975 
Необходимите бюджетни
кредити за административни разходи ще бъдат покрити чрез бюджетните кредити на
ГД, които вече са предвидени за управлението на дейността и/или които са
преразпределени в рамките на ГД, при необходимост заедно с всички допълнителни
отпуснати ресурси, които могат да бъдат предоставени на управляващата ГД в
рамките на годишната процедура за отпускане на средства и като се имат предвид
бюджетните ограничения.
3.2.3.2.  Очаквани нужди от човешки
ресурси
–     
¨  Предложението/инициативата не налага използване на човешки ресурси
–     
X  Предложението/инициативата налага използване на
човешки ресурси съгласно обяснението по-долу:
Оценката се посочва в еквиваленти на пълно
работно време
   || Година 2014 || Година 2015 || Година 2016 || Година 2017 || Година 2018 || Година 2019 || Година 2020 || ОБЩО 
  Длъжности в щатното разписание (длъжностни лица и временно наети лица) 
 08 01 01 01 (Централа и представителства на Комисията) ||   ||   ||   ||   ||   ||   ||   ||   
 XX 01 01 02 (Делегации) ||   ||   ||   ||   ||   ||   ||   ||   
 08 01 05 01 (Непреки научни изследвания) || 1 || 1 || 1 || 1 || 1 || 1 || 1 || 7 
 10 01 05 01 (Преки научни изследвания) ||   ||   ||   ||   ||   ||   ||   ||   
  Външен персонал (в еквивалент на пълно работно време — ЕПРВ)[28] 
 XX 01 02 01 (ДНП, ПНА, КНЕ от общия финансов пакет) ||   ||   ||   ||   ||   ||   ||   ||   
 XX 01 02 02 (ДНП, ПНА, МЕД, МП и КНЕ в делегациите) ||   ||   ||   ||   ||   ||   ||   ||   
 XX 01 04 yy[29]   || — в централата ||   ||   ||   ||   ||   ||   ||   ||   
 — в делегациите ||   ||   ||   ||   ||   ||   ||   ||   
 XX 01 05 02 (ДНП, КНЕ, ПНА — Непреки научни изследвания) ||   ||   ||   ||   ||   ||   ||   ||   
 10 01 01 05 02 (ДНП, КНЕ, ПНА — Преки научни изследвания) ||   ||   ||   ||   ||   ||   ||   ||   
 Други бюджетни редове (да се посочат) ||   ||   ||   ||   ||   ||   ||   ||   
 ОБЩО || 1 || 1 || 1 || 1 || 1 || 1 || 1 || 7 
Нуждите от човешки
ресурси ще бъдат покрити от персонала на ГД „Научни изследвания и иновации“, на
който вече е възложено управлението на действието и/или който е преразпределен
в рамките на ГД, при необходимост заедно с всички допълнително отпуснати
ресурси, които могат да бъдат предоставени на управляващата ГД в рамките на
годишната процедура за отпускане на средства и като се имат предвид бюджетните
ограничения.
Описание на задачите,
които трябва да се изпълнят:
 Длъжностни лица: Участие в заседания на Комитета на ЕПНИИМ и на Съвета за научни изследвания на ЕПНИИМ, както и в семинари и прояви, целящи популяризиране на дейността. Наблюдател при оценка на представените предложенията по ЕПНИИМ. Договаряне и изготвяне на споразумение със специалната изпълнителна структура. Подготовка на годишното решение за финансиране и свързаните плащания. Одобрение на годишния работен план. Наблюдение на изпълнението въз основа на годишните доклади и координация на междинните и окончателните оценки. Финансов и правен одит на изпълнението на ЕПНИИМ.   
 Външен персонал — не се прилага ||   
3.2.4.     Съвместимост с настоящата
многогодишна финансова рамка
–     
X  Предложението/инициативата е съвместимо(а) с
настоящата многогодишна финансова рамка.
–     
¨  Предложението/инициативата налага препрограмиране на съответната
функция от многогодишната финансова рамка. 
–      ¨  Предложението/инициативата
налага да се използва Инструментът за гъвкавост или да се преразгледа
многогодишната финансова рамка.
3.2.5.     Участие на трети страни във
финансирането
–     
Предложението/инициативата предвижда съфинансиране
съгласно следните прогнози:
Бюджетни кредити в млн. EUR (до 3-тия знак след
десетичната запетая)
   || 2014 || 2015 || 2016 || 2017 || 2018 || 2019 || 2020 || Общо 
 Участващи държави || 25,000 || 40,000 || 47,500 || 47,500 || 47,500 || 47,500 || 45,000 || 300,000 
 ОБЩО съфинансирани бюджетни кредити || 25,000 || 40,000 || 47,500 || 47,500 || 47,500 || 47,500 || 45,000 || 300,000 

Данни за съфинансирането
Финансовото участие от страна на Европейския съюз
няма да надвишава 300 млн. евро, като тези средства ще бъдат предоставени,
при условие че в периода 2014—2024 г. вноските на участващите държави в
ЕПНИИМ възлизат на най-малко 300 млн. евро от националните бюджети.
3.3.        Очаквано отражение върху
приходите
–     
X  Предложението/инициативата няма финансово
отражение върху приходите.
–     
¨  Предложението/инициативата има следното финансово отражение:
·      ¨  върху собствените
ресурси
¨        върху разните приходи
[1]               Решение
912/2009/ЕО на Европейския парламент и на Съвета от 16 септември 2009 г.
относно участието на Общността в Европейска научноизследователска и развойна
програма по метрология, предприета от няколко държави членки (OВ L 257,
30.9.2009 г.).
[2]               Сумата е
индикативна и ще зависи от окончателната сума за ГД „Научни изследвания и
иновации“ и ГД „Съобщителни мрежи, съдържание и технологии“ по
предизвикателствата/темите, посочени по-горе.
[3]               ОВ C...
[Становище на Европейския икономически и социален комитет].
[4]               COM(2010)
2020 окончателен, 3.3.2010 г.
[5]               ОВ...
[рамковата програма „Хоризонт 2020“].
[6]               ОВ L 257,
30.9.2009 г., стр. 12.
[7]               ОВ L 412,
30.12.2006 г., стр. 1.
[8]               COM(2012)
174 final, 16.4.2012 г.
[9]               ОВ...
[специфичната програма „Хоризонт 2020“].
[10]             COM(2010)
546 окончателен, 6.10.2010 г.
[11]             COM(2010)
245 окончателен/2, 26.8.2010 г.
[12]             COM (2011)
21, 26.1.2011 г. 
[13]             СOM (2012)
582 final, 10.10.2012 г. 
[14]             OВ L 298,
26.10.2012 г.
[15]             OВ L 362,
31.12.2012 г.
[16]             ОВ...
[правилата за участие в „Хоризонт 2020“].
[17]             ОВ L 136,
31.5.1999 г., стр. 1.
[18]             ОВ L 292,
15.11.1996 г., стр. 2.
[19]             УД:
управление по дейности; БД: бюджетиране по дейности.
[20]             Съгласно
член 49, параграф 6, буква а) или б) от Финансовия регламент.
[21]             Подробности
във връзка с методите на управление и позоваванията на Финансовия регламент
могат да бъдат намерени на уебсайта BudgWeb: http://www.cc.cec/budg/man/budgmanag/budgmanag_en.html.
[22]             Посочени в
член 185 от Финансовия регламент.
[23]             Многогод.
= многогодишни бюджетни кредити / едногод. = едногодишни бюджетни кредити.
[24]             ЕАСТ:
Европейска асоциация за свободна търговия. 
[25]             Държави
кандидатки и, ако е приложимо, държави потенциални кандидатки от Западните
Балкани.
[26]             Сумата е
индикативна и ще зависи от окончателната сума за ГД „Научни изследвания и
иновации“ и ГД „Съобщителни мрежи, съдържание и технологии“ по
предизвикателствата/темите, посочени по-горе.
[27]             Техническа
и/или административна помощ и разходи в подкрепа на изпълнението на програми
и/или действия на ЕС (предишни редове „BA“), непреки научни изследвания, преки
научни изследвания.
[28]             ДНП =
договорно нает персонал; МП = местен персонал; КНЕ = командирован национален
експерт; ПНА = персонал, нает чрез агенции за временна заетост; МЕД= младши
експерт в делегация. 
[29]             Под тавана
за външния персонал от бюджетните кредити за оперативни разходи (предишни
редове „BA“).